Zbigņevs Preisners
Zbigņevs Preisners (poļu: Zbigniew Preisner; dzimis Zbigņevs Antonijs Kovalskis (Zbigniew Antoni Kowalski) 1955. gada 20. maijā) ir poļu komponists. Radījis galvenokārt kino mūziku. Starptautisku atzinību ieguvis, radot mūziku Kšištofa Keslovska ievērojamākajām filmām — "Dekalogs" (filmu cikls, 1988), "Īsa filma par mīlestību" (Krótki film o milosci, 1988), "Īsa filma par nogalināšanu" (Krótki film o zabijaniu, 1988), "Veronikas dubultā dzīve" (1991), triloģija "Trīs krāsas" (Trzy kolory, 1993—1994). Sadarbojies arī ar poļu režisori Agnešku Hollandu. Par mūziku filmai The Island on Bird Street (1997) ieguvis Berlīnes starptautiskais kinofestivāla balvu. Divas Cēzara balvas Preisneram piešķirtas par mūziku filmām "Trīs krāsas: sarkanā" (1993) un Élisa (1995).